作者：辛弃疾
词牌/韵律：沁园春

paragraphs: 有酒忘杯，有笔忘诗，弄溪奈何。
看纵横斗转，龙蛇起陆，崩腾决去，雪练倾河。
袅袅东风，悠悠倒景，摇动云山水又波。
还知否，欠菖蒲攒港，绿竹缘坡。
长松谁剪嵯峨。
笑野老来耘山上禾。
算只因鱼鸟，天然自乐，非关风月，闲处偏多。
芳草春深，佳人日暮，濯发沧浪独浩歌。
徘徊久，问人间谁似，老子婆娑。